**Molėtų rajono savivaldybės taryba**

**SPRENDIMAS**

**DĖL PRITARIMO** **projektO „MOLETŪNO GATVĖS MOLĖTŲ MIESTE REKONSTRAVIMAS“ ĮGYVENDINIMUi**

2022 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (toliau - Aprašas), 15.4 punktu, siekdama įgyvendinti Molėtų rajono savivaldybės strateginio veiklos plano 2022–2024 metams, patvirtinto Molėtų rajono savivaldybės tarybos 2022 m. sausio 27 d. sprendimu „Dėl Molėtų rajono savivaldybės strateginio veiklos plano 2022–2024 metams patvirtinimo“, priemonę 03.3.2.1.7 „Moletūno g. Molėtų mieste rekonstravimas“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija teiktų Lietuvos Respublikos susisiekimo ministerijai projekto „Moletūno gatvės Molėtų mieste rekonstravimas“ (toliau - Projektas) paraišką pagal Aprašą ir įgyvendintų projekto veiklas.
2. Įsipareigoti padengti ne mažiau kaip 10 proc. visų tinkamų finansuoti išlaidų, reikalingų Projektui įgyvendinti, bei visas tinkamas finansuoti išlaidas, kurių nepadengia Projektui skirtos finansavimo lėšos, bei visas netinkamas finansuoti, tačiau būtinas Projektui įgyvendinti, išlaidas.
3. Pavesti Molėtų rajono savivaldybės administracijos direktoriui organizuoti Projekto rengimą bei įgyvendinimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras